open-index/open-wikipedia-markdown huggingface dataset:
Keijo Voutilainen

**Keijo Voutilainen** (14. syyskuuta 1936 Kuopio – 23. syyskuuta 2014 Lahti) oli suomalainen jalkapalloilija ja jalkapallovalmentaja. Pelaajana hän voitti kolme mestaruutta ja valmentajana Voutilainen johdatti Kuusysin kolmeen Suomen mestaruuteen, minkä ansiosta hänet valittiin vuoden jalkapallovalmentajaksi Suomessa kahdesti.

## Pelaajaura
Keijo Voutilainen edusti pelaajana Kuopion Palloseuraa, Lahden Pallo-Miehiä, Lahden Reipasta ja Porvoon Akillesta. Hän voitti KuPS:ssa mestaruuden 1956 ja 1958 sekä Reippaassa mestaruuden 1963 ja Suomen Cupin 1964. Peliuransa päätteeksi hän pelasi myös vuoden australialaisessa Hollandiassa. Voutilainen pelasi urallaan kaikkiaan 161 mestaruussarjan ottelua, joissa hän teki 29 maalia. Voutilainen esiintyi myös Suomen maajoukkueessa viidessä A- ja seitsemässä B-maaottelussa.

## Ura valmentajana
Pelaajauran jälkeen Voutilainen siirtyi valmentajaksi. Hän valmensi muun muassa Kuusysiä vuosina 1980–1987 johdattaen sen mestaruuteen 1982, 1984 ja 1986 sekä cupin voittoon 1983 ja 1987.  Hän on valmentanut myös Reipasta 1972–1976, Kopareita 1977–1979 ja 1988, Kuopion Palloseuraa 1993–1994 ja Finnairin Palloilijoita 1995–1996. Voutilaisen valmennuksessa Reipas voitti Suomen Cupin viisi kertaa peräkkäin vuosina 1972–1976.

Voutilainen valittiin vuoden jalkapallovalmentajaksi 1982 ja 1986.

Keijo ”Velho” Voutilainen valmensi Kuusysissä muun muassa Keith Armstrongia. Armstrong onkin sanonut, että Suomessa häneen on tehnyt valmentajista suurimman vaikutuksen juuri Voutilainen.

## Lähteet

## Aiheesta muualla
*Keijo Voutilaisen muistokirjoitus Helsingin Sanomissa
Tuovi

**Tuovi** on suomalainen etunimi. Tuovin nimipäivä on 12. joulukuuta. 

Nimi on lähtöisin skandinaavisesta nimestä Tove, jonka lähtökohtana on joko ukkosenjumala Torin nimi tai kyyhkystä tarkoittava sana *Due*. Tuovi-nimen isäksi on ehdotettu kirjailija Yrjö Sakari Yrjö-Koskista. Hänen novellissaan *[[Pohjan-Piltti]]* vuodelta 1859 Tuovi oli Sampanlinnan noidan tyttären nimi. Tuovi-nimen kirjailija muodosti Pohjanmaalla sijaitsevan kylän nimestä Tuovila (ruots. *Toby*, mahdollisesti alkujaan *Toveby*). Yrjö-Koskinen antoi nimen myös kahdelle tyttärelleen, Tuovi Sofia (1860–61) ja Tuovi Margareta (1861–1933).

Tuovi mainittiin Kansanvalistusseuran kalenterissa vuonna 1883, ja almanakassa nimi on ollut vuodesta 1908. Se on pääasiassa naisennimi, mutta vanhemmissa ikäluokissa se esiintyy miehilläkin. Digi- ja väestötietoviraston tietojen mukaan nimi on joulukuuhun 2022 mennessä annettu 3141 naiselle ja noin 300 miehelle. Tuovi-nimisistä miehistä suurin osa, kaikkiaan 183, on syntynyt vuosina 1920–1939 ja vain muutamia vuoden 1960 jälkeen. Myös naisen nimenä Tuovi on yleisin 1920- ja 30-luvulla syntyneillä. Tänä aikana se annettiin 1280 tytölle. Vuosina 2010–2019 syntyneitä Tuoveja on 50.

Kutsumanimi Tuovikki on ollut käytössä Pohjanmaalla, ja muita lempinimiä ovat Tove, Tuuvi ja Tuve.

## Tunnettuja Tuoveja
* Tuovi Hirvisuo (1908–1997), näyttelijä
* Tuovi Koskinen (1897–1960), jalkapalloilija
* Tuovi Nousiainen (1908–1989), valokuvaaja ja elokuvaaja
* Tuovi Paju-Laukkanen (s. 1937), kääntäjä
* Tuovi Putkonen (s. 1947), juontaja ja Suomen romanien oikeudet -seminaarin puheenjohtaja
* Tuovi Puupponen (1920–1999), toimittaja ja televisiokäsikirjoittaja
* Tuovi Saarenpää (1941–1996), kirjailija
* Tuovi Sappinen (s. 1941), telinevoimistelija
* Tuovi Saukkoriipi (s. 1961), laulaja
* Tuovi Tenetti, oik. *Ida Maria Hollmérus-Deneddi* (1880–1944), kirjailija
* Tuovi Vahtera (1938–2019), yleisurheilija

## Kuvitteellisia Tuoveja
* Tuovi, henkilö Väinö Linnan esikoisteoksessa *[[Päämäärä]]*.
* Tuovi, Marja-Sisko Aimosen esittämä henkilö sarjassa *[[Rintamäkeläiset]]*

## Lähteet
* 
* 

### Viitteet
Siuruanjoki

**Siuruanjoki** on läntisin Iijoen merkittävistä sivujoista, ja se valuma-alueineen muodostaa noin 120 kilometriä pitkän systeemin. Latvavedet tulevat Ranuan kirkonkylän seuduilta asti hyvin läheltä Simojoen valuma-aluetta. Pohjoisinta haaraa kutsutaan nimellä Ranuanjoki, joka yhtyy itäisempään Kuhankylältä alkunsa saavaan Luiminkajokeen Asmuntin kylässä Ranuan ja Pudasjärven rajamailla.

Pudasjärveltä alkaen joen nimi on Siuruanjoki. Se kulkee etelää kohti Siuruaan asti. Siitä sen suunta on kohti länttä Yli-Iin Tannilaan, jossa joki kääntyy etelään ja kohtaa Iijoen Yli-Iin kirkolla.

Joen seutuville on suunniteltu Siuruan tekoallasta. Joen ongelmana on rehevöityminen, ja sen kunnostaminen on katsottu niin tärkeäksi, että se on Kyrönjoen ja Simojoen kanssa valittu niin sanottuun RiverLife-projektiin. Kunnostamiseen osallistuvat sekä ympäristöviranomaiset että alueen asukkaat. Rehevöitymistä aiheuttavat turvetuotanto, metsäojitus, maatalous sekä asumisen aiheuttama hajakuormitus. Näitä rajoitetaan pääosin vapaaehtoisin toimin.

## Lähteet
* Ympäristökeskus
* Aiheesta Iijokiseutu-lehdessä 
* Kunnostushankkeista ympäristöpiirissä

### Viitteet
Alli (nimi)

**Alli** on suomalainen naisen nimi. Nimi tuli käyttöön 1800-luvun lopulla ja johtuu ilmeisesti lintulajin nimestä alli. Kalevalassa alli on kaihomielen tunnus.

Allia on käytetty myös germaanisperäisen, *keijujen kanssa taistelevaa* tarkoittavan Alfhild-nimen suomalaisena mukaelmana. Tämän vuoksi Allin nimipäivä sijoitettiin jo vuonna 1890 tammikuun 31. päivälle, joka sitä ennen oli ollut Alfhildin nimipäivä ja on ruotsin­kielisessä kalenterissa edelleen.

Nimi on annettu maaliskuuhun 2026 mennessä 12&nbsp;069 suomalaiselle naiselle ja noin 20 miehelle. Heistä suurin osa on syntynyt ennen vuotta 1940.

## Tunnettuja Alleja
*Alli Alanko (1930–2021), keihäänheittäjä
*Alli Grönroos (s. 1930), ruotsinsuomalainen runoilija
*Alli Haapasalo (s. 1977), elokuvaohjaaja ja käsikirjoittaja
*Alli Hannikainen (1867–1949), laulunopettaja ja kuoronjohtaja
*Alli Heickell, o.s. Talpo (1899–1982), suomalainen taidemaalari
*Alli Heinämaa (1891–1976), harjoituskoulun opettaja, kamreeri ja Heinolan museon perustaja
*Alli Helminen (1911–2000), nuortenkirjailija
*Alli Huovinen, yliopistolehtori
*Alli Häjänen (1909–1993), näyttelijä
*Alli Kallioniemi (1885–1958), kokoomuslainen poliitikko
*Alli Kanerva, pesäpalloilija
*Alli Lahtinen (1926–1976), ministeri ja Sosiaalihallituksen pääjohtaja
*Alli Nissinen (1866–1926), kirjailija ja nuorsuomalainen poliitikko
*Alli Paasikivi (1879–1960), presidentti Juho Kusti Paasikiven puoliso
*Alli Peltonen (1916–1985), toimittaja ja suomentaja, Aku Ankka -lehden päätoimittaja
*Alli Saarentaus-Salo (1907–1994), kansakoulunopettaja, kirjastonhoitaja ja nuortenkirjailija
*Alli Trygg-Helenius (1852–1926), feministi, raittiustyöntekijä ja setlementtiliikkeen edelläkävijä
*Alli Vaittinen-Kuikka (Mato-Alli) (1918–2006), Kokoomuksen kansanedustaja
*Alli Veivo, näyttelijä
*Alli Walli (oik. Alli Aarnipohja, 1904–1981), kirjailija 
*Alli Wiherheimo (1895–1978), Kotilieden ensimmäinen päätoimittaja

## Alli sukunimenä
*Aino Alli (1879–1958), suomalainen taidemaalari
*Artur Alli (1878–1920), suomalainen maanmittausinsinööri
*Dele Alli (s. 1996), englantilainen jalkapalloilija

## Muita Alleja
*Kissa-Alli, patsas Turussa

## Lähteet
Toinen vaihtoehto

**Toinen vaihtoehto** on suomalainen alakulttuuriaikakauslehti, joka on ilmestynyt vuodesta 1989 lähtien. Lehti on yksi pitkäikäisimmistä suomalaisista pienlehdistä. Lehti käsittelee pääosin erilaisia punkkiin ja sen eri alakulttuureihin liittyviä asioita, sekä toimii tiedotusvälineenä.  Pääaiheet lehdessä ovat yhtyeet (haastattelut, keikat, levyt, arviot jne.), kolumnit, muut tapahtumat, matkakuvaukset sekä ajankohtaiset aiheet.

## Toimituskunta

Toimituskunta vaihtelee, koska lehteä julkaistaan vapaaehtoistyön avulla. Päätoimittajana toimi vuoteen 2006 vakavaan sairastumiseensa asti Jantsa Kärkkäinen (1969&ndash;2008). Kärkkäisen lopetettua ilmoitettiin myös lehden lopettamisesta. Ilmoitus lehden julkaisun uudelleen aloittamisesta julkistettiin kuitenkin 29. tammikuuta 2007. Nykyään lehti toimii uuden päätoimittajan johdolla.

## Lähteet

## Aiheesta muualla

*Toinen vaihtoehto netissä
Nokia 3230

**Nokia 3230** on Nokian valmistama älypuhelin, jossa on 1,3 megapikselin kamera, sekä Symbian OS-käyttöjärjestelmä Series 60 -ohjelmistoalustalla. Puhelin julkaistiin vuonna 2004.

Nokia 3230 on kolmitaajuuspuhelin, jossa on automaattinen taajuusalueiden vaihto. Se toimii 900, 1800 ja 1900 MHz GSM-verkoissa. Se on myös yhteensopiva GPRS ja EDGE:n kanssa. Puhelimessa on sisäänrakennettua muistia 5 MB ja sitä voi laajentaa MMC-muistikortin avulla (mukana 32 MB). Puhelimessa on muun muassa MP3-soitin, verkkoselain, RealPlayer videoiden katseluun ja kolme peliä. Puhelin tukee myös infrapunaa, Bluetoothia ja USB:tä.

## Katso myös

* Luettelo Nokian tuotteista

## Aiheesta muualla
* Nokia 3230 - Tuki
* Käyttöohjeet 
* Tekniset tiedot vertailtavissa Puhelinvertailu.comissa
* Nokia 3230:n hinnat, tekniset tiedot ja keskustelua AfterDawnin sivuilla

## Lähteet
Alcântara (kaupunki)

**Alcântara** on kaupunki Brasilian Maranhãon osavaltiossa. Kaupungin asukasluku on 21&nbsp;852 (2010). Se sijaitsee 30 km:n päässä osavaltion pääkaupungista São Luísista.

Alcântarassa sijaitsee Brasilian avaruusjärjestön satelliittien laukaisukeskus Alcântaran avaruuskeskus eli *Centro de Lançamento de Alcântara* (CLA). Paikka on vain 02°24'32" etelään päiväntasaajasta ja on siksi ideaalinen satelliittien laukaisuun.

## Lähteet

## Aiheesta muualla
Proconsul

**Proconsul** on kädellissuku, johon kuuluu Afrikassa mioseenikauden alkupuolella 18–15 miljoonaa vuotta sitten eläneitä lajeja. *Proconsul*-sukuun sijoitetut lajit elivät puissa ja olivat nelijalkaisia, pieniaivoisia ja hännättömiä. Sukua pidetään varhaisimpana tunnettuna ihmisapinasukuna tai ainakin ihmisapinoille hyvin läheisenä, koska niillä oli joitain ihmisapinamaisia piirteitä, kuten esimerkiksi hännättömyys, peukalon ja lantion liikerata.

Ensimmäiset proconsulin fossiilit löydettiin kenialaisesta kalkkikivilouhoksesta vuonna 1927. Luut toimitettiin British Museumin tutkija A. Tindell Hopwoodille, joka selvitti niiden iäksi 18 miljoonaa vuotta. Hopwood hankki rahoituksen tutkimusretkeä varten ja lähti Keniaan etsimään lisää fossiileja. Vuonna 1933 hän julkaisi tutkimustuloksensa ja antoi uudelle ihmisapinalajille nimeksi *Proconsul* eli Consulin edeltäjä Lontoon varietee-näytöksissä esiintyneen Consul-simpanssin mukaan.

Proconsulin aivot ovat pienemmät kuin nykyisten ihmisapinoiden aivot, mutta suuremmat kuin esimerkiksi marakattien. Niiden etu- ja takaraajat ovat suunnilleen yhtä pitkät, joten ne ovat todennäköisesti liikkuneet neljällä jalalla.

## Lähteet
Dessau-Wörlitzin puutarha

**Dessau-Wörlitzin puutarha** on ensimmäisiä ja suurimpia englantilaisia puutarhoja Saksassa ja koko Manner-Euroopassa. Anhalt-Dassaun vaaliruhtinas Leopold III Friedrich Franz loi puutarhan 1700-luvun loppupuoliskolla. Puutarha sijaitsee Elben putaassa.

Puiston perustat ovat jo 1600-luvulla, kun Anhalt-Dessaun prinssi Johann Georg II:n (1627-1693) kanssa naimisiin mennyt alankomaalainen prinsessa Henriette Catherine Orange-Nassaulainen (1637-1708) päätti rakentaa kesäasuntonsa Nischwitzin kaupunkiin, jonka hän nimesi uudelleen Oranienbaumiksi vuonna 1673. Hän tilasi hollantilaiselta arkkitehdilta Cornelis Ryckwaertilta kokonaisen hollantilaistyylisen kaupunki-, palatsi- ja puutarhakokonaisuuden. Työn toteuttaminen kesti viisitoista vuotta (1683-1698). Oranienbaumin linna on yksi harvoista esimerkeistä hollantilaisesta barokista Saksassa.

Vaaliruhtinas Leopold III ja Friedrich Wilhelm von Erdmannsdorff tekivät Grand Tourin ja tutustuivat Italian ja Englannin maisemapuutarhoihin ja arkkitehtuuriin. Niiden innoitttamana rakennettiin Wörlitzin linna, josta tuli ensimmäinen uusklassinen rakennus Saksassa. Linna ja muut puistoalueen rekennuukset vaikuttivat laajalti Keski-Euroopan arkkitehtuuriin.  Erdmannsdorffin aloittama *Gotisches Haus* oli ensimmäisiä uusgoottilaisia rakennuksia Euroopassa.  1800-luvun alussa puistoon nousi vielä  uusgoottilaiseen tyyliin rakennetut kirkot Riesigkiin, Wörlitziin ja Vockerodeen.  Oranienbaumin kiinalainen puisto perustettiin William Chambersin suunnitelmien pohjalta.

Dessau-Wörlitzin puutarha liitettiin Unescon maailmanperintöluetteloon vuonna 2000.

## Lähteet

## Aiheesta muualla

*Puutarhan viralliset sivut 
*Wörlitzin puisto
Mustion kirkko

**Mustion kirkko** () on Raaseporin seurakuntayhtymän kirkkorakennus Mustiolla Raaseporissa, entisen Karjaan kaupungin alueella. Kirkko on valmistunut vuonna 1761 ruukinseurakunnan kirkoksi. Siinä on paanukatto. Kellotapuli on peräisin vuodelta 1778. Kirkossa on muun muassa 1660–1670-luvulta peräisin oleva saarnastuoli.

Nykyisen kirkon edeltäjä eli ensimmäinen ruukinkirkko oli rakennettu noin vuosina 1672–1674 ja vihitty käyttöön vuonna 1675. Kirkon käyttäjiä olivat ruukinväen lisäksi ihmiset Mustion, Inkoon ja Lohjan kylistä.

Tiedosto:Mustion kirkko, hautaholvi.JPG|Mustion kartanon Linderin hautakappeli vuodelta 1803.
Tiedosto:Mustio sh 2011.JPG|Sankarihaudat. *För Fosterlandet 1939–1944*.


## Lähteet

## Aiheesta muualla
Yhdeksäs aisti

**Yhdeksäs aisti** () on William Peter Blattyn ohjaama elokuva vuodelta 1980. Elokuva perustuu Blattyn omaan romaaniin *The Ninth Configuration* (tunnetaan myös nimellä *Twinkle, Twinkle, Killer Kane*).

Elokuvan tapahtumat sijoittuvat yhdysvaltalaiseen sotilasmielisairaalaan, johon saapuu uusi psykiatri Vincent Kane (Stacy Keach). Hän koettaa kuntouttaa potilaita antamalla näiden toteuttaa psykoottisia kuvitelmiaan eräänlaisen leikkiterapian avulla. Keskeiseksi potilaaksi nousee Billy Cutshaw (Scott Wilson), avaruuslentäjä joka sairastui psyykkisesti juuri ennen kuin hänet oli määrä lähettää Kuuhun.

Brittiläinen elokuvantutkija Mark Kermode on luonnehtinut, että elokuva sisältää ”henkeäsalpaavan sekoituksen filosofiaa, villejä näkymiä, pöyristyttävää suurellisuutta, tikahduttavaa huumoria ja iskevää toimintaa”. Hän mainitsee vertauskohdiksi elokuvat *[[Noiduttu]]*, *[[Shokkikäytävä]]* ja *[[Twin Peaks – Tuli kulje kanssani|Tuli kulje kanssani]]*.

Vaikka tapahtumat sijoittuvat Pohjois-Kaliforniaan, elokuva kuvattiin pääosin Unkarissa. Ohjaaja Blatty tekee alussa cameoroolin potilaana, joka tekeytyy lääkäriksi ja vastaanottaa psykiatri Kanen.

Elokuva voitti parhaan käsikirjoituksen Golden Globe -palkinnon, ja se kilpaili myös parhaan elokuvan ja parhaan sivuosanäyttelijän (Scott Wilson) palkinnosta.

Elokuvasta ei tullut suurta yleisömenestystä. Blatty muokkasi elokuvaa useita kertoja vuosien mittaan, ja siitä on julkaistu erimittaisia versioita. Ohjaajan lopullinen versio on julkaistu DVD:nä ja blu-rayna.

## Howie scream
Elokuvan lopun baaritappelukohtauksessa kuultavasta tuskanhuuto-äänitehosteesta käytetään nimitystä *Howie scream*. Sitä on myöhemmin käytetty ainakin elokuvissa *[[Broken Arrow – operaatio erämaassa]]*, *[[Last Action Hero]]*, *[[Face/Off – kahdet kasvot]]* ja *[[Beethovenin toinen]]*, animaatiosarjan *[[Aaaah! Real Monsters]]* aloituksessa sekä useissa videopeleissä. Ääni muistuttaa näin tunnetumpaa Wilhelm-huutoa.

## Yhteys ''Manaajaan''
Blattyn mukaan romaani, johon *Yhdeksäs aisti* perustuu, on toinen osa hänen uskonnollisesta trilogiastaan, joka käsittelee Jumalan, hyvyyden ja pahuuden teemaa. Hän on luonnehtinut *Yhdeksättä aistia* ”teologiseksi trilleriksi”. Romaanitrilogian ensimmäisen osan *Manaajan* sivuhenkilönä on astronautti, jota Regan varoitti niin ikään Blattyn kirjoittaman *[[Manaaja (elokuva)|Manaaja]]*-elokuvasarjan ensimmäisessä osassa ("You’re going to die up there."). Romaanitrilogian viimeinen osa on *Paholaisleegio* (1983), joka toimi pohjana elokuvalle *[[Manaaja III]]*.

## Sarjan muut osat
* 1973 *[[Manaaja (elokuva)|Manaaja]]*
* 1977 *[[Manaaja II – Luopio]]*
* 1990 *[[Manaaja III]]*
* 1990 *[[Manattu mikä manattu]]* (*Manaajan* parodia)
* 2000 *[[Pahan vallassa]]* (elokuva perustuu samaan tapahtumaan kuin *Manaaja*)
* 2004 **'
* [[2005]] **'

## Lähteet

## Aiheesta muualla
* Elokuvalle omistettu sivusto.
Tanssiva karhu

**Tanssiva karhu** -runopalkinto on vuodesta 1994 lähtien jaettu tunnustus kirjallisesti korkeatasoisesta kotimaisesta runoteoksesta. Palkinnon perusti Yleisradio kirjallisuustoimittaja Juha Virkkusen ideasta, kun kaunokirjallisuuden Finlandia-palkinnon piiristä oli rajattu runous pois.

Huhtikuussa 2023 Yleisradio ilmoitti luopuvansa Tanssivan karhun ja Kääntäjäkarhun jakamisesta. Palkinnon jakajaksi perustettiin vuonna 2023 Runousyhdistys Karhu. Yle tekee yhdistyksen kanssa yhteistyötä. Ehdokkaat julkistetaan Turun kirjamessuilla ja palkittu Helsingissä marraskuussa kirjallisuusyhteisö Tekstin talon kanssa. Vuonna 2026 jaetaan ensimmäisen kerran myös lasten- ja nuortenrunoudelle myönettävä Pikkukarhu, joka vuorottelee Kääntäjäkarhun kanssa.

Palkinnon nimi tulee Marja-Leena Mikkolan runosta ”Tyttö ja tanssiva karhu”, jonka ovat säveltäneet lauluksi ainakin Kaj Chydenius ja Esa Helasvuo. Vuonna 2022 Tanssiva karhu -palkinnon arvo oli 4&nbsp;000 euroa ja Kääntäjäkarhun 1&nbsp;500 euroa. Vuonna 2025 kummankin palkinnon arvo oli 4&nbsp;000 euroa.
__TOC__
## Tanssiva karhu -palkitut ja ehdokkaat

## Kääntäjäkarhu-palkitut ja ehdokkaat

## Lähteet
Munsalan kirkko

**Munsalan kirkko** on kirkkorakennus Pohjanmaalla Uudenkaarlepyyn Munsalassa. Harmaakivisen kirkon rakennustyöt aloitettiin vuonna 1777, ja se vihittiin käyttöön vuonna 1792. Tukholman yli-intendentin virasto hylkäsi muurarimestari David Olanderin alkuperäiset suunnitelmat, mutta kelpuutti Olanderin ja Jaakko Rijfin rakentamaan kirkko omien piirustusten pohjalta.
Kirkko on päätytornillinen ristikirkko, jonka pääsakaran toisessa päässä on torni ja toisessa päässä kuori, josta erkanee matalampi ja kapeampi sakaristo. Tornin kiviosa päättyy puiseen barokkityyliseen lyhtyyn. Kirkkosalin katossa on puinen tynnyriholvaus. Kirkko tunnetaan varsinkin uruistaan, jotka ovat Suomen vanhimmat kirkkourut ja jotka on rakentanut Ericus German vuonna 1736 alkujaan Kokkolan ensimmäiseen kirkkoon, josta ne siirrettiin Munsalaan. Urut ovat 21-äänikertaiset. Ne uudelleenrakensi Petter Lybeck vuonna 1879. Vuonna 1976 ne ennallistettiin vuoden 1738 asuun Kangasalan Urkutehtaan toimesta.

Kirkon alttaritaulu on ruotsalaissyntyisen J. E. Lindin käsialaa. Alttaritaulu on kaksiosainen, ja sen alaosa kuvaa Pyhää Ehtoollista ja ylempi osa ristiinnaulitsemista.

Kirkon vieressä on pohjalaistyylinen erillinen kellotapuli, jonka rakensi vuonna 1745 Juho Heikkilä. Tapulissa olevat kaksi kelloa ovat vuosilta 1745 ja 1728.

## Lähteet

## Aiheesta muualla

*Uudenkaarlepyyn seurakunta: Munsalan kirkko 
*
Väkipyssy

**Väkipyssy** on historiallinen lyhytpiippuinen (alle 500 mm) sileäputkinen ja suurikaliiperinen tuliase, jolla ammutaan hauli- tai rautaromupanoksia. Väkipyssyn piippu laajenee usein trumpettimaiseksi suppiloksi, ja on yleinen uskomus, että näin panos saadaan leviämään laajemmalle alueelle. Kyse on kuitenkin siitä, että laajasuinen suustaladattava pyssy on suorasuista huomattavasti helpompi ladata.

Väkipyssyt olivat mustaruutiaseita ja lähes aina suustaladattavia tai käyttivät varhaisia haulikonpatruunoita. Väkipyssyt olivat erityisen suosittuja 1600-luvulta 1800-luvulle vaununajajien ja postimiesten itsepuolustusaseina maantierosvoja ja petoeläimiä vastaan, sillä ne olivat pienen kokonsa vuoksi helppoja käsitellä ja suuren hajontansa vuoksi osuma oli lähietäisyydeltä ammuttaessa lähes varma. Myös merirosvot ja toisaalta merisotilaat käyttivät väkipyssyjä, koska ne olivat tehokkaita lähitaistelussa laivoihin hyökätessä.

## Lähteet
Dragsfjärdin kirkko

**Dragsfjärdin kirkko** (ruots. *Dragsfjärd kyrka*) on kirkkorakennus Dragsfjärdissä Varsinais-Suomessa. Se on rakennettu vuosina 1753–1755 kirkonrakentaja Antti Piimäsen johdolla. Tuolloin se nimettiin valtakuntaa hallinneen kuninkaan Aadolf Fredrikin mukaan Adolfin kirkoksi. Ristikirkon muotoisen kirkon kellotapuli valmistui vuonna 1763. Kirkossa on vuonna 1690 lahjoitettu alttaritaulu ja vuodelta 1753 peräisin oleva saarnastuoli. Nykyisin keltainen kirkko on aiemmin ollut maalattu punamullalla.

Paikalla on aikaisemmin ollut kappeli, jonka rakentamisvuotta ei tiedetä. Huonokuntoinen kappeli purettiin ja vuonna 1695 valmistui uusi. Se kävi pian pieneksi, jonka jälkeen nykyinen kirkko rakennettiin ja saatiin valmiiksi vuonna 1755.

Saarnastuolin on tehnyt vuonna 1753 Eric Biur. Kirkon urut vuodelta 1977 ovat 16-äänikertaiset ja ne on valmistanut Kangasalan Urkutehdas.

Museovirasto on määritellyt Dragsfjärdin kirkon ympäristöineen yhdeksi Suomen valtakunnallisesti merkittävistä rakennetuista kulttuuriympäristöistä.

## Lähteet

## Aiheesta muualla

*
Huovari

**Huovari** on Suomen merialueen itäisin ulkosaari, joka sijaitsee Virolahden kunnassa vajaan kilometrin päässä Venäjän rajalta ja noin kymmenen kilometrin päässä mantereelta, ja on rajavyöhykettä ja siellä liikkumiseen tarvitaan rajavyöhykelupa. Se kuuluu Itäisen Suomenlahden kansallispuistoon, ja sen kasvillisuus on hyvin niukkaa, varsinaisia puita saarella ei kasva.

Huovarissa on käyty kalastamassa jo 1500-luvulta asti, ja siellä on 27 kappaletta kalastajien pieniä mökkejä, joita kutsutaan putkiksi (yksikkömuoto putka). Kalastajat ovat kaivertaneet 1800-luvulla kallioon kaksi aurinkokelloa. Putkien lisäksi saarella on Huovarin Kalastajain Avustusseura ry:n omistama ja ylläpitämä pelastusasema, ja merivartioston 45 metriä korkea tutkamasto, jolla tarkkaillaan Suomenlahden vesiliikennettä. Huovarin tuntumassa myös Kaakkois-Suomen ympäristökeskuksen vedenlaatuasema, josta seurataan Suomen itäisimmän merialueen tilaa.

Huovarissa riehui 30. heinäkuuta 2012 ukkosmyrsky, jonka voimasta 7–8 putkaa tuhoutui ja siirtyi paikaltaan. Koska Huovari kuuluu Itäisen Suomenlahden kansallispuistoon, putkien rakentaminen uudestaan on lähtökohtaisesti kielletty, mutta ne saatiin rakentaa samanlaisina takaisin, koska ne kuuluvat paikalliseen kulttuuriperintöön.

## Lähteet
Inkoon kirkko

**Inkoon kirkko** () on kirkkorakennus Inkoossa Länsi-Uudellamaalla. Pyhälle Nikolaukselle pyhitetty kirkko on kaivausten ja muuritutkimusten perusteella rakennettu kolmessa vaiheessa, joista viimeisin tuotti nykymuotoisen kirkkorakennuksen. Markus Hiekkasen mukaan ensimmäinen vaihe muurattiin aikaisintaan 1430-luvulla, toinen vaihe ehkä 1400-luvun jälkipuoliskolla ja viimeinen vaihe luultavasti 1510-luvulla. Paikalla on kuitenkin todennäköisesti sijainnut puukirkkoja jo seurakunnan perustamisesta lähtien, joka tapahtui 1200-luvun alussa. Jälkeenpäin on kirkkoa jouduttu uusimaan ja kunnostamaan useasti, kun esimerkiksi vuonna 1623 salama tuhosi sen katon. Kellotapuli rakennettiin kirkon vierustalle vuosina 1739–1740.

Kirkon sisällä pohjoisseinällä olevassa seinämaalauksessa on Suomen ainoa säilynyt kuolemantanssikuvaelma. Keskiaikaiset maalaukset ovat tyyliltään samanlaisia kuin Lohjan ja Hattulan kirkon maalaukset, ja ne on melko varmasti maalattu 1510-luvulla.

Kirkon urut on valmistanut Åkerman & Lund, ja 21-äänikertaiset urut on asennettu 1989.

Kirkon sankarihautausmaan muistomerkin on suunnitellut arkkitehti Arne Rancken v. 1949 

## Katso myös
* Luettelo Suomen keskiaikaisista kivikirkoista
* Degerbyn kirkko, Inkoon seurakunnan toinen kirkko


Kuva: Inkoon kirkko, päätykolmio.jpg| Päätykolmio on poikkeuksellinen.
Kuva: Inkoon kirkko, portti.jpg| Sisäänkäynti kirkkomaalle.
File: Dance of Death, Murals in Inkoo Church, Finland 03.jpg|Kuolemantanssi, seinämaalaus.
File:Ingå church, Finland 01.jpg|Inkoon kirkon alttari.
File:Ingå church, Finland 03.jpg|Inkoon kirkon seinä- ja kattomaalauksia. 


## Lähteet

## Aiheesta muualla

*
* Inkoon kirkko seurakunnan sivulla
Liljendalin kirkko

**Liljendalin kirkko** (ruots. *Liljendal kyrka*) on kirkkorakennus Loviisassa Uudellamaalla. Se on valmistunut vuonna 1886 ja edustaa arkkitehtuuriltaan uusgotiikkaa. Alun perin kirkon suunnitteli arkkitehti A. Boman, mutta vain hieman ennen rakennustöiden aloittamista kirkon piirustuksia täydensi arkkitehti Theodor Decker. Kirkkoa suunniteltaessa vaihtoehtoina olivat joko harmaakivikirkko tai puukirkko. Kustannussyistä päädyttiin puukirkkoon.

8. tammikuuta 1886 pidettiin tarjouskilpailu, jonka voitti arkkitehti Miertiz, joka myöhemmin antoi tehtävän edelleen rakennusmestari E. I. Eleniukselle. Urakkahinta oli 22&nbsp;790 markkaa, ja siihen kuului, että seurakuntalaiset hankkivat kaiken rakennusmateriaalin. 17. tammikuuta 1886 päätettiin purkaa vanha kirkko ja käyttää kaikki käyttökelpoinen materiaali uuteen kirkkorakennukseen. Tänä aikana pidettiin jumalanpalvelukset Söderbyn koulussa. Jo 31. lokakuuta 1886 kirkko oli valmis tarkastettavaksi. Piispantarkastuksen yhteydessä 28.–29. marraskuuta uusi kirkko vihittiin käyttöön ensimmäisenä adventtina 1886.

## Aiheesta muualla
*
*Liljendalin seurakunnan verkkosivusto 
*Kuvia kirkosta
Pernajan kirkko

**Pernajan kirkko** (ruots. *Pernå kyrka*) on keskiaikainen kirkkorakennus Loviisan Pernajassa Uudellamaalla. Harmaakivinen kirkko on pyhitetty pyhille Mikaelille ja Eerikille.  

Aiemmin kirkko kuului Pernajan seurakunnalle, mutta vuodesta 2019 lähtien kirkkoa ovat käyttäneet Agricolan suomalainen ja ruotsinkielinen seurakunta, jotka toimivat Loviisassa ja Lapinjärvellä. Kirkon omistaa Loviisanseudun seurakuntayhtymä. 

## Kirkon rakentaminen ja kirkkorakennus
Harmaakivikirkko on rakennettu oletettavasti 1410–1440-luvulla. Samalla paikalla sijaitsi varmasti jo ennen kivikirkon rakentamista seurakunnan puinen kirkko, sillä paikalla olleesta kirkosta on säilynyt maininta vuodelta 1352. Itse seurakunta on ollut olemassa 1300-luvulta tai peräti 1200-luvulta. 

Kirkko koostuu kolmilaivaisesta runkohuoneesta, asehuoneesta ja sakaristosta. Runkohuoneen jakaa laivoihin viisi pilariparia, jotka kannattelevat sisäkaton 12- ja 28-ruoteisia tähtiholveja. 

Kirkossa on sisustusta useilta eri aikakausilta: kasteallas 1300-luvulta, triumfikrusifiksi 1400-luvulta, kuoriaidan katkelma 1600-luvulta, saarnastuoli ja alttarikaappi 1650-luvulta ynnä muuta. Lisäksi sisätilaa koristavat kalkkimaalaukset, jotka enimmäkseen lienevät 1440-luvulta. Kirkon ulkopääty on koristeltu taidokkailla tiiliyksityiskohdilla. 

Pernajan kirkon kellotapuli on rakennettu 1853. Kirkon lasimaalaukset ovat vuodelta 1939, ja ne on suunnitellut Lennart Segerstråle. 

Kirkon on suunnitellut Pernajan mestariksi nimetty saksalainen rakennusmestari, joka suunnitteli kaikki Itä-Uudenmaan keskiaikaiset kirkot Helsingin pitäjän kirkosta alkaen ja lisäksi Kymenlaakson puolelta Pyhtään ja Vehkalahden kirkot. Hänen Turun hiippakuntaa varten laaditun kirkkomallin pohjalta suunnittelemillaan kirkoilla on yhteisiä piirteitä, kuten päätykolmioiden koristelu.

### Tulipalo
Toukokuussa 2023 Pernajan kirkon sakastissa sijaitseva sähkökeskus syttyi tuleen. Tuli sammutettiin nopeasti, mutta kirkko kärsi sakastissa pienistä irtaimistovahingoista, sekä niin sakastissa, kuin kirkkosalissakin savuvahingoista. Kirkon puhdistustyöt alkoivat alkuvuodesta 2024.

## Kuvia kirkosta ja sen ympäristöstä

Tiedosto:Saint Michael Church Pernå.jpg|Pernajan Pyhän Mikaelin kirkon pääty.
Tiedosto:Arvid Tönnesson Wildemans och Anna Hansdotter Björnrams gravsten i St Mikaels kyrka i Pernå, Finland.jpg|Arvid Tönnesson Wildemanin ja Anna Hansdotter Björnramin hautakivi Pernajan kirkossa.
Tiedosto:Lorentz Creutz den yngres gravsten i St Mikaels kyrka i Pernå, Finland.jpg|Lorentz Creutz nuoremman hautakivi Pernajan kirkossa.
Tiedosto:Perna grave.JPG|Yksityinen hautakappeli Pernajan kirkolla.
Tiedosto:Pernaja tapuli.JPG|Pernajan kirkon tapuli, 1853.
Tiedosto:Pernå Church interior.jpg|Kirkko sisältä
Tiedosto:Pernå Church, statue.jpg|Neitsyt Mariaa esittävä veistos alttarin vieressä


## Katso myös
*Luettelo Suomen keskiaikaisista kivikirkoista

## Lähteet

## Aiheesta muualla

*
Oranienbaum (Saksa)

**Oranienbaum** on entinen kaupunki Saksassa, Saksi-Anhaltin osavaltiossa. Se kuului Anhalt-Zerbstin piiriin. Kaupunki liitettiin suuressa kuntaliitoksessa vuonna 2011 uuteen Oranienbaum-Wörlitziin. Oranienbaumissa oli ennen liitosta 3&nbsp;491 asukasta ja sen pinta-ala oli 32,30 neliökilometriä. Oranienbaum sijaitsee noin kahdeksan kilometrin päässä Elben rannalta ja kuusi kilometriä itään Dessaun kaupungista.

Oranienbaumin puistot kuuluvat osana Dessau-Wörlitzin puutarhaa Unescon maailmanperintöluetteloon.

## Aiheesta muualla

*Kaupungin kotisivut  
*Oranienbaum – Ein kleines Stück Holland
Kemiön kirkko

**Kemiön kirkko**, *Pyhän Andreaksen kirkko* (ruots. *Kimito kyrka* tai *S:t Andreas kyrka*) on kirkkorakennus Kemiössä. Nykyisen kirkon paikalla olleesta puukirkosta on varhaisin maininta vuodelta 1445, mutta kirkon kaivauksista on löytynyt rahoja 1300-luvulta. Kirkon suunnitteli sama rakennusmestari, jonka vastuulla olivat Perniön, Sauvon ja Tenholan kirkot. Pyhälle Andreakselle pyhitetty kivikirkko on valmistunut todennäköisesti vuonna 1469. Sen kellotorni on tulipalon jälkeiseltä ajalta, vuosilta 1786–1788, jolloin vanha kellotapuli muutettiin ruumishuoneeksi. Tulipalot ovat vaurioittaneet kirkkoa usein. Vuosina 1920–1922 kirkkoa kunnostutti Amos Anderson yhdessä Armas Lindgrenin kanssa, joka on myös vastannut kirkon alttarilasimaalauksista.
Museovirasto on määritellyt Kemiön kirkon ja pappilan valtakunnallisesti merkittäväksi rakennetuksi kulttuuriympäristöksi.

## Katso myös
*Luettelo Suomen keskiaikaisista kivikirkoista

## Lähteet

## Aiheesta muualla

*
Hypermedialaboratorio

**Hypermedialaboratorio** voi viitata seuraaviin asioihin:

* Tampereen teknillisen yliopiston Hypermedialaboratorio
* Tampereen yliopiston hypermedialaboratorio
Kaarlo Leinonen (sotilas)

**Kaarlo Olavi Leinonen** (15. maaliskuuta 1914 Tervola – 19. huhtikuuta 1975) oli suomalainen kenraali ja poliitikko. Hän toimi niin puolustusministeriön kansliapäällikkönä, puolustusvoimien komentajana kuin puolustusministerinäkin.

Leinonen kävi Kadettikoulun 1934–1936 sekä Sotakorkeakoulun 1946. Hän toimi nuorempana upseerina KTR 1:ssä 1936–1939 Talvisodan sytyttyä hän toimi patteristoupseerina KTR 1:n I patteristossa. Välirauhan aikana hän toimi patterinpäällikkönä 21. prikaatissa ja 3. prikaatissa. Jatkosodassa hän oli patteristoupseerina KTR 5:n I patteristossa ja sittemmin II patteriston komentajana 1941. Raskasta patteristoa 22 hän komensi 1942–1943. KTR 5:n I patteriston komentajana hän oli 1943–1944.

Jatkosodan jälkeen Leinonen toimi aliupseerikurssin johtajana KTR 2:ssa 1944–1947. Tykistökoulussa hän opetti taktiikkaa 1947–1952. Tukholmassa hän toimi sotilasasiamiehen apulaisena 1952–1953. Erikoistehtäviä Sotahistoriallisessa tutkimuslaitoksessa hän hoiti 1953–1954. Pääesikunnan ulkomaanosaston toimistopäällikkönä hän oli 1954–1957. Washingtoniin ja Ottawaan sijoitettuna sotilasasiamiehenä Leinonen työskenteli 1958–1961. Tasavallan presidentti Kekkosen adjutanttina hän palveli 1961–1965. Hän toimi myös puolustusministerinä 18. joulukuuta 1963–12. syyskuuta 1964 Lehdon hallituksessa, joka oli virkamieshallitus. Panssariprikaatia hän komensi 1965–1966.

Tämän jälkeen Leinonen toimi puolustusministeriön kansliapäällikkönä vuosina 1966–1968. Pääesikunnan päällikkönä hän oli 1968–1969. Kaarlo Leinonen toimi Suomen puolustusvoimain komentajana vuosina 1969–1974.

## Ylennykset
* reservivänrikki 1934
* vänrikki 1936
* luutnantti 1938
* kapteeni 1941
* majuri 1943
* everstiluutnantti 1953
* eversti 1957
* kenraalimajuri 1963
* kenraaliluutnantti 1966
* kenraali 1969.

## Lähteet
*https://sites.google.com/site/keminlyseonlukionseniorit/home/elaemaentarinoita/yhteiskunnallisia-vaikuttajia/leinonen-kaarlo 
* https://runeberg.org/vemochvad/1967/0332.html
J. C. Tran

**Justin Cuong "J.C." Van Tran** (s. 20. tammikuuta 1977) on vietnamilaissyntyinen yhdysvaltalainen pokeriammattilainen. 

Tran on kahdeksanlapsisen perheen nuorin ja valmistunut Kalifornian osavaltion yliopistosta (California State University). Hän aloitti peliuransa 21-vuotiaana.

## WSOP

Tranilla on useita rahasijoja merkittävistä turnauksista. World Series of Pokerissa Tran on voittanut kaksi ranneketta: 1&nbsp;500 dollarin no limit texasista vuonna 2008 ja 2&nbsp;500 dollarin pot limit omahasta vuonna 2009. Tran voitti WSOP:n oheisturnauksen Las Vegasissa maaliskuussa 2005 ja oli toinen marraskuussa 2005. Näiden lisäksi hänellä on useita WSOP:n finaalipöytäsijoituksia.

### WSOP-rannekkeet

## Muut turnaukset

Marraskuussa 2006 hän voitti World Poker Finalsin 2800 dollarin no limit hold'em -turnauksen ja heti perään joulukuussa Las Vegasissa Fifth Annual Five Diamond World Poker Classic -turnauksen. Ykköspalkinnot olivat 312&nbsp;388 ja 266&nbsp;820 dollaria. Tran oli viides World Poker Tourin vuoden 2004 World Poker Finals -kisassa, samoin vuoden 2006 WPT L.A. Poker Classicissa. 

Lokakuussa 2006 Tran voitti PokerStarsin World Championships of Online Poker (WCOOP) -internetturnauksen. Nimimerkillä area23JC pelannut Tran voitti 670&nbsp;194 dollaria. Turnauksen ykköspalkinto tosin oli 1,157 miljoonaa dollaria, mutta finaalipöydän kuusi parasta tekivät sopimuksen.

Vuoden 2007 alkupuoliskolla Tran selvisi kolmessa WPT-osakilpailussa finaalipöytään. L.A. Poker Classicin kakkostilasta hän ansaitsi 1&nbsp;177&nbsp;010 dollaria ja World Poker Challengen voitosta 683&nbsp;473 dollaria. Huhtikuussa hän voitti WPT:n mestaruusturnauksen "lämmittelykisan", Fifth Annual Five Star World Poker Classicin 3&nbsp;000 dollarin no limit -turnauksen. Kesän WSOP:sta hän saavutti neljä rahasijaa. Joulukuussa Tran voitti vielä Doyle Brunson Five Diamond World Poker Classicin 5&nbsp;000 dollarin no limit texas -turnauksen ansaiten 523&nbsp;075 dollaria. CardPlayerin vuoden pelaaja -tilastossa hän sijoittui toiseksi.

Vuonna 2008 Tran voitti PartyPoker.comin järjestämän Premier League -kutsuturnauksen finaalin ansaiten 300&nbsp;000 dollaria. Vuonna 2009 hän oli kolmas Aussie Millionsin pääturnauksessa ja voitti elokuussa APT Macaun 3&nbsp;300 Hongkongin dollarin sivuturnauksen.

Joulukuussa 2009 Tranin pokeriuran turnausansiot ylittivät 7,9 miljoonaa dollaria.

## Lähteet

## Aiheesta muualla
* WPT:n profiili
*
Jerzy Engel

**Władysław Jerzy Engel** (s. 6. lokakuuta 1952 Włocławek) on puolalainen jalkapallovalmentaja ja entinen pelaaja. 

## Ura
Engelin pelaajaura jäi lyhyeksi loukkaantumisten vuoksi, jotka johtivat siihen, että hän lopetti uransa vasta 22-vuotiaana ja ryhtyi valmentajaksi. Engel valmensi 1975–76 Polonia Varsovan reservijoukkuetta. 1970-luvulla hän valmensi Puolan alemmilla sarjatasoilla pelanneita seuroja kunnes 1981 nousi Puolan maajoukkueen apulaisvalmentajaksi ja yhdessä päävalmentaja Antoni Piechniczekin kanssa luotasi Puolan MM-pronssille vuoden 1982 kisoissa.

1985 Engel nousi Legia Varsovan päävalmentajaksi ja luotsasi joukkueen kahdesti toiseksi Puolan pääsarjassa. Kesällä 1988 Engel siirtyi yllättäen kyproslaisen Apollon Limassolin päävalmentajaksi. Hän valmensi Kyproksella myös kahta muuta seuraa ennen paluutaan Puolaan 1995, jolloin hän otti vastaan jälleen Legia Varsovan päävalmentajan tehtävät. Pesti jäi vuoden mittaiseksi ja Engel palasi Kyprokselle, jossa valmensi kesään 1997 saakka.

Heinäkuussa 1997 Polonia Varsova palkkasi Engelin päävalmentajakseen. Seura sijoittui kaudella 1998/99 liigassa toiseksi. Engel siirtyi samana vuonna Puolan maajoukkueen päävalmentajaksi, muttei onnistunut johdattamaan joukkuetta EM-kisoihin 2000. Toimiessaan maajoukkueen päävalmentajana Engel vauhditti nigerialaissyntyisen Emmanuel Olisadeben kansallisuuden saamista ja hänet saatiinkin maajoukkueeseen jo MM2002-karsintoihin.
Olisadebe oli karsinnoissa Puolan paras maalintekijä kahdeksalla maalilla kymmenessä ottelussa ja Puola selviytyi MM-lopputurnaukseen 2002. Kisat sujuivat kuitenkin kehnosti ja Puola jäi alkulohkoon häviämällä Etelä-Korealle ja Portugalille. Edellisen kerran vuonna 1986 MM-kisoihin selvinneen Puolan ainoa voitto tuli päätöskierroksella Yhdysvalloista. Engel jätti tehtävänsä kisojen jälkeen.

Maajoukkuepestin jälkeen Engel on toiminut muun muassa Wisła Krakovan päävalmentajana sekä Legia Varsovan urheilujohtajana. 2005 Engel palasi Kyprokselle ja luotsasi nikosialaisen APOEL FC:n Kyproksen liigassa kolmanneksi ja Cupissa voittajaksi.

**Seurat valmentajana**

*  1975–76 Polonia Varsova (reservijoukkue)
*  1976–77 Hutnik Varsova
*  1977–1978 RKS Blonie
*  1978 Polonia Varsova
*  1979–1981 Polonia Bydgoszcz
*  1981–1982 Puolan maajoukkue (apulaisvalmentaja)
*  1982–1984 Hutnik Varsova
*  1984–1985 Legia Varsova (apulaisvalmentaja)
*  1985–1988 Legia Varsova 
*  1988–1990 Apollon Limassol
*  1990–1991 AEP Paphos
*  1991–1995 Nea Salamis Famagusta
*  1995–1996 Legia Varsova
*  1996 Nea Salamis Famagusta
*  1997 Aris Limassol
*  1997–1999 Polonia Varsova
*  1/2000–2002 Puolan maajoukkue
*  2003–2004 Legia Varsova (urheilujohtaja)
*  2004–2005 Wisła Krakova
*  2005–2006 APOEL FC Nikosia

## Meriitit

* Puolan vuoden valmentaja (2): 2000, 2001
Yone Minagawa

**Yone Minagawa** (4. tammikuuta 1893 Akaike, Fukuoka – 13. elokuuta 2007) oli japanilainen nainen, jonka uskottiin olevan vanhin elossa oleva ihminen 28. tammikuuta 2007 lähtien siihen asti, kunnes hän kuoli 114 vuoden ja 221 päivän ikäisenä. Hänestä tuli maailman vanhin elossa oleva henkilö, kun aikaisemmin ennätystä hallussaan pitänyt yhdysvaltalainen Emma Tillman menehtyi 114 vuoden ja 67 päivän ikäisenä.

Minagawa syntyi vuonna 1893 ja jäi leskeksi melko nuorena. Hän elätti viisi lastansa myymällä työkseen kukkia ja vihanneksia. Vaikka vanhus vietti 114-vuotispäivänsä yhteydessä suuren osan ajastaan vuoteessa, hän oli vielä henkisesti vireä ja keskusteli hoitohenkilökunnan kanssa.
Hän joutui viimeisinä vuosinaan turvautumaan pyörätuoliin, mutta osallistui erilaisiin aktiviteetteihin ja tanssi liikuttamalla ruumistaan musiikin tahtiin. 

Minagawa saavutti 114 vuoden iän 4. tammikuuta 2007. Hän jaksoi yhä juhlia Keijuenin hoitokodissa Fukuokan prefektuurissa, ja hänen kerrotaan huolehtineen kunnostaan syömällä karkkia ja harrastamalla tanssia.

Minagawasta tuli Japanin vanhin jo huhtikuussa 2005. Hänen elinaikanaan Japanissa oli vallassa neljä eri keisaria: Meiji, Yoshihito, Hirohito ja Akihito. Hän kuoli elokuussa 2007, jolloin maailman vanhimmaksi ihmiseksi nousi Edna Parker.

## Lähteet
Peyronien tauti

**Peyronien tauti** eli *induratio penis plastica* on miesten sairaus, jonka keskeinen oire on siittimen alueelle muodostuva plakki tai kova, sidekudoksinen kyhmy. Erektiossa siitin käyristyy kovettuman puolelle, mikä saattaa haitata yhdyntää. 

Vaivaa esiintyy arviolta yhdellä prosentilla miehistä. Toisen tutkimuksen mukaan 40–70-vuotiaista miehistä Peyronien tauti on 1–3,7 prosentilla. Tautia on tavattu myös tätä nuoremmilla. 

Aiemmin on etenkin lievissä muodoissa kehotettu olemaan odottavalla kannalla. Nykyisin kuitenkin kehotetaan hakeutumaan urologin vastaanotolle jo alkuvaiheessa, sillä sairaus ei yleensä spontaanisti parane ja voi olla tarjolla hoitoja, joiden avulla sen eteneminen hidastuu tai pysähtyy. Jos sairaus on pitkäaikainen ja hankaloittaa sukupuoliyhdyntää, potilaalle saatetaan suorittaa leikkaus. Taudin tarkkaa aiheuttajaa ei tunneta. Joillakin potilailla sairaus paranee ajan kanssa, useimmiten se ei etene tai oireet muuttuvat. 

Peyronien tauti on nimetty Ludvig XV:n kirurgi François Gigot de la Peyronien mukaan, joka kuvasi sairauden 1700-luvulla.

## Lähteet
A&O (oppimisalusta)

**A&O** (avoin oppimisympäristö) on TTY:n Hypermedialaboratoriossa kehitetty oppimisalusta. Painotus alustassa on pyrkimys yksinkertaiseen ja helppokäyttöiseen verkko-oppimisen toimintaympäristöön. Se on suunniteltu suomalaiseen opetuskäyttöön.
Hypermedialaboratorio (TTY)

**Hypermedialaboratorio** on Tampereen teknillisen yliopiston tutkimus-, opetus ja palveluyksikkö, joka on erikoistunut hypermediaan. Siellä tutkitaan ja kehitetään monitieteisesti verkkopohjaisia oppimisympäristöjä, digitaalista sisällöntuotantoa, simulaattoripohjaista opiskelua sekä verkkopalveluiden arviointimenetelmiä. Lisäksi Hypermedialaboratorio vastaa hypermedian pää- ja sivuaineopetuksesta TTY:llä.

## Tutkimus

Hypermedialaboratorio tekee tutkimus- ja kehitystyötä myös yhteistyössä yritysten ja yhteisöjen kanssa. Yhteistyöprojekteissa kehitetään käyttäjän tarpeisiin soveltuvia ratkaisuja, joissa hyödynnetään informaatioteknologian tarjoamia mahdollisuuksia tuottaa lisäarvoa. Yhteistyöprojektien tiimeihin kootaan monitieteistä osaamista. Hypermedialaboratorion monitieteisessä tutkijaryhmässä on mm. hypermedian, käytettävyyden, kasvatus-, tietojenkäsittely- ja yhteiskuntatieteiden asiantuntijoita.

## Asiantuntijaverkostot

Hypermedialaboratorio osallistuu mm. PEG-verkoston, Suomen Design for All (DfA) -verkoston sekä European Design for All e-Accessibility Network (EdeAN) -verkoston toimintaan. Lisäksi Hypermedialaboratorio toimii aktiivisesti kansallisessa Oppimisympäristöjen tutkijakoulussa, Tampereen eOppimisen klusterissa ja Suomen Virtuaaliyliopistossa.

## Koulutus

Hypermedialaboratorio vastaa hypermedian opetuksesta TTY:llä. Sivu- ja pääaineen valinnaiset opintojaksot tarjoavat mahdollisuuden opintojen painottamiseen joko rakenteisen tiedonhallinnan teknisen toteutuksen tai hypermediaprojektin yleisen suunnittelun ja hallinnan suuntaan. Hypermedialaboratorio järjestää myös tilauskoulutusta ja erikoistumisopintoja.

## Aiheesta muualla
* TTY/Hypermedialaboratorio
Alban Berg -kvartetti

**Alban Berg -kvartetti** on itävaltalainen jousikvartetti, joka on perustettu Wienissä vuonna 1971. Jousikvartetti on nimetty säveltäjä Alban Bergin mukaan. Kvartetin ensiesiintyminen oli Wienin Konzerthausissa. Yhtye  ilmoitti lopettavansa vuonna 2008.

Alban Berg -kvartetti on saanut monia palkintoja levytyksistään. Yhtyeen ohjelmisto on käsittänyt teoksia wieniläisklassismista romantiikan ajan säveltäjiin ja näistä Alban Bergin, Arnold Schönbergin, Anton Webernin ja Béla Bartókin kautta nykysäveltäjiin.

## Jäsenet

* 1. viulu – Günter Pichler
* 2. viulu – Klaus Maetzl (1971–1977), Gerhard Schulz (vuodesta 1978)
* Alttoviulu – Hatto Beyerle (1971–1981), Thomas Kakuska (1981–2005), Isabel Charisius (vuodesta 2005)
* Sello – Valentin Erben

## Lähteet

*Alban Berg Quartett biography

### Viitteet
Thijs Libregts

**Thijs Libregts** (s. 4. tammikuuta 1941 Rotterdam) on alankomaalainen jalkapallovalmentaja ja entinen pelaaja. 

Pelaajaurallaan Libregts pelasi Excelsior Rotterdamissa 1958–1962 ja 1968–1972 sekä Feyenoord Rotterdamissa 1962–1968. Valmennusurallaan Libregts valmensi 1980–1983 PSV Eindhovenia. 1983 hän siirtyi Feyenoord Rotterdamiin ja johdatti Feyenoordin Alankomaiden mestaruuteen sekä cupin voittoon 1984. 1987–1988 Libregts valmensi kreikkalaista PAOK Thessalonikia. 1988 hänet nimettiin Alankomaiden jalkapallomaajoukkueen päävalmentajaksi legendaarisen Rinus Michelsin seuraajaksi. Libregstin johdolla Alankomaat selviytyi MM-lopputurnaukseen 1990, mutta Libregts vaihdettiin ennen kisoja Leo Beenhakkeriin.

1991 Libregts palasi Kreikkaan, jossa valmensi Iraklista vuoteen 1994 jolloin hän siirtyi Olympiakoksen päävalmentajaksi. 1998–1999 Libregts toimi Nigerian jalkapallomaajoukkueen päävalmentajana. 2001–2002 hän valmensi itävaltalaista Grazer AK:ta.
Opintoverkko

**Opintoverkko** voi tarkoittaa ainakin seuraavia asioita:

* Opintoverkko (yritys)
* Opintoverkko (oppimisalusta)
Elliptinen funktio

**Elliptinen funktio** on kaksijaksoinen, meromorfinen funktio, jolle löytyy kaksi nollasta poikkeavaa jaksoa: kompleksiluvut \omega_1 ja \omega_2 niin, että

:f(z + \omega_1) = f(z)\, ja
:f(z + \omega_2) = f(z)\,

kaikilla kompleksitason luvuilla *z*. Lisäksi lukujen \omega_1 ja \omega_2 suhde \omega_1/\omega_2 ei saa olla reaalinen, sillä tällöin funktion jaksot olisivat kompleksitasossa samaan suuntaan ja funktio olisi esitettävissä yksijaksoisena. Funktion jaksot jakavat kompleksitason alueisiin, joiden Argandin diagrammit muodostavat suunnikkaan muotoiset kuviot.

Yksinkertaisimpia elliptisiä funktioita ovat:
*Weierstrassin elliptiset funktiot sekä
*Jacobin elliptiset funktiot.

## Katso myös
*elliptinen integraali.
120 minuuttia

__NOTOC__
**120 minuuttia** on Nicolen vuonna 2004 julkaisema DVD. 120 minuuttia on ensimmäinen suomalainen omakustanne musiikki-DVD. Se sisältää kaksi livetaltiointia, neljä musiikkivideota ja bonusmateriaalia.

## Sisältö
### Livetaltioinnit

**Provinssirock 2003**
# Maalaudun
# Lähde sydän devootio
# Lahja
# Helmet ja kuu
# Näkymätön kirja
# Kaaos

**Tavastia**
# Maalaudun
# Valve
# Sairas maailma
# Lähde sydän devootio
# Hiljaisuus
# Näkymätön kirja
# Viet sen pois
# Lahja
# Kaaos

### Musiikkivideot

*Lahja
*Pysähdy
*Valve
*Kaaos

### Bonusmateriaali
* Kilhin' & reipsin' (behind the scenes)				
* Studio sessiot (Valve, Kaaos)				
* Damage "en haluaisi olla" demo
* Valve remix & slideshow
* Diskografia & biografia

## Kokoonpano
* Ilkka Laitala – laulu, kitara
* Olli Ketola – kitara, laulu
* Otto Seppelin – levarit
* Ville Sahakangas – rummut
* Jussi Jokipii – basso

## Lähteet
* Nicole
* ''120 minuuttia'' discogs.com -sivustolla
Jo Bonfrere

**Jo Bonfrere** (s. 15. kesäkuuta 1946) on alankomaalainen jalkapallovalmentaja ja entinen hyökkääjä. 

## Ura

Bonfrere pelasi urallaan MVV Maastrichtissa ja KFC Germinal Beerschotissa.

Bonfreren valmennusuran suurimpiin saavutuksiin kuuluu Nigerian jalkapallomaajoukkueen johdattaminen olympiakultaan 1996. Kesäkuussa 2004 Bonfrere tuli Etelä-Korean jalkapallomaajoukkueen päävalmentajaksi portugalilaisen Humberto Coelhon saatua potkut Malediivien kanssa pelatun tasapelin jälkeen. Bonfreren johdolla Etelä-Korea selviytyi MM-lopputurnaukseen 2006. Bonfrere kuitenkin erosi ennen kisoja elokuussa 2005 jouduttuaan fanien ja median epäsuosioon muun muassa Itä-Aasian mestaruusturnauksen kehnojen tuloksien vuoksi.

Kaudella 2007 hän valmensi kiinalaista Dalian Shideä. Kesäkuun lopussa 2011 Bonfrere palasi valmennustehtäviin Henan Constructionin päävalmentajana. Bonfrere pelasti seuran putoamiselta sarjasta, mutta sai potkut kauden päätteeksi.

## Lähteet
Tasavalta (DVD)

__NOTOC__
**Tasavalta** on Nicolen musiikki-DVD, joka julkaistiin tammikuussa 2007.

Se debytoi Suomen virallisen DVD-listan toisella sijalla.

## Sisältö
### Provinssirock 2005
# Piirteiden suojasta
# Suunta
# Suljetut ajatukset
# Sanasta sanaan
# Kaaos
# Viet sen pois
# Ajaton
# Kauas
# Valta
# Lähde sydän devootio
# Pysähdy

### Musiikkivideot
* Suunta
* Suljetut ajatukset

### Muu materiaali
* Näin tehtiin Suunta -video
* Näin tehtiin Suljetut ajatukset -video
* Kiertuedokumentti
* Extrat
** Poistetut kohtaukset
** Ottaisin oluen

## Kokoonpano
* Ilkka Laitala – laulu, kitara
* Olli Ketola – kitara, laulu
* Jussi Jokipii – basso
* Ville Sahakangas – rummut
* Otto Seppelin – levylautaset

## Arvostelut
* Imperiumi.net: 

## Lähteet

## Aiheesta muualla
* ''Tasavalta'' discogs.com -sivustolla 
*
Tose

Tose voi tarkoittaa ainakin seuraavia asioita:

*Leonard Tose – liikemies.
*Toše Proeski – makedonialainen laulaja.
*TOSE Co., Ltd. – ohjelmistoyritys.
Maurine Brown Neuberger

**Maurine Brown Neuberger** (9. tammikuuta 1907 Cloverdale – 22. helmikuuta 2000 Portland) oli yhdysvaltalainen senaattori. Hän edusti Oregonia marraskuusta 1960 tammikuuhun 1967 osavaltion historian ensimmäisenä naissenaattorina. Hän oli kaikkiaan kymmenes Yhdysvaltain senaatin jäsenenä toiminut nainen ja kolmas täydelle kuusivuotiskaudelle valittu. Yhdessä aviomiehensä, vuonna 1960 kuolleen Richard L. Neubergerin kanssa he olivat Yhdysvaltojen ensimmäinen lakiasäätävä aviopari.    

## Lähteet
Antonio Fontán

**Antonio Fontán** (15. lokakuuta 1923 Sevilla, Espanja – 14. tammikuuta 2010 Madrid, Espanja) oli journalisti, joka taisteli lehdistönvapauden puolesta ja tuli myöhemmin valituksi Espanjan senaattiin ensimmäisissä vapaissa vaaleissa 1977. Hän oli tunnetun katolisen Opus Dein jäsen. Hän oli yksi Espanjan 1978 perustuslain laatijoista ja palveli ministerinä 1979–1982.

## Lähteet
Nemcovce

**Nemcovce** on kylä ja kunta Bardejovin piirissä koilis-Slovakiassa. Ensimmäinen maininta on vuodelta 1427. 

Kunta sijaitsee 207 metrin korkeudella ja on pinta-alaltaan 5,459 km². Asukkaita on .

## Väestö

## Lähteet

## Aiheesta muualla
*http://www.statistics.sk/mosmis/eng/run.html